ddrg/super_eurlex huggingface dataset:
Ehdotus neuvoston päätökseksi merellisten biotoksiinien valvonnan vertailulaboratorioista 14 päivänä kesäkuuta 1993 tehdyn neuvoston päätöksen 93/383/ETY muuttamisesta /* KOM/96/0464 lopull. - CNS 96/0234 */



Virallinen lehti nro C 331 , 06/11/1996 s. 0012



Ehdotus neuvoston päätökseksi merellisten biotoksiinien valvonnan vertailulaboratorioista 14 päivänä kesäkuuta 1993 tehdyn neuvoston päätöksen 93/383/ETY muuttamisesta (96/C 331/08) (ETA:n kannalta merkityksellinen teksti) KOM(96) 464 lopull. - 96/0234(CNS) (Komission esittämä 25 päivänä syyskuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että merellisten biotoksiinien valvonnan vertailulaboratorioista 14 päivänä kesäkuuta 1993 tehdyn neuvoston päätöksen 93/383/ETY (1) liitteessä vahvistetaan kunkin jäsenvaltion merellisten biotoksiinien valvontaan nimeämien kansallisten vertailulaboratorioiden luettelo, päätökseen 93/383/ETY ei sisälly menettelyä, jolla sen liite voitaisiin tarkistaa nopeasti, Yhdistyneen kuningaskunnan merellisten biotoksiinien valvonnan kansalliseksi vertailulaboratorioksi vuonna 1993 nimeämä, Aberdeenissä sijaitseva Torry Research Stationin laboratorio luopuu tehtävistään, Yhdistynyt kuningaskunta nimeää Aberdeenissä sijaitsevan Marine Laboratoryn merellisten biotoksiinien valvonnan kansalliseksi vertailulaboratorioksi, ja tämän vuoksi on tarpeen muuttaa päätöksen 93/383/ETY liite, ja komission on määrättävä tätä liitettä koskevasta tarkistusmenettelystä erään jäsenvaltion pyynnöstä, ON TEHNYT TÄMÄN PÄÄTÖKSEN: 1 artikla Muutetaan merellisten biotoksiinien valvonnan vertailulaboratorioista 14 päivänä kesäkuuta 1993 tehty neuvoston päätös 93/383/ETY seuraavasti: - Lisätään 5 artiklan jälkeen 6 artikla seuraavasti: "6 artikla Komissio muuttaa tarvittaessa tämän päätöksen liitteen jonkin jäsenvaltion ilmoitettua kansallista merellisten biotoksiinien valvonnan vertailulaboratoriota koskevasta muutoksesta." - Muutetaan 6 artikla 7 artiklaksi. 2 artikla Muutetaan päätöksen 93/383/ETY liite seuraavasti: "Yhdistynyt kuningaskunta: - Marine Laboratory PO Box 101, Victoria Road UK-Aberdeen AB11 9DB" 3 artikla Tämä päätös on osoitettu kaikille jäsenvaltioille. (1) EYVL N:o L 166, 8.7.1993, s. 31
Ehdotus neuvoston direktiiviksi terveyttä koskevista vaatimuksista elävien simpukoiden tuotannossa ja saattamisessa markkinoille annetun direktiivin 91/492/ETY liitteen muuttamisesta /* KOM/96/0506 lopull. */



Virallinen lehti nro C 335 , 06/11/1997 s. 0009



Ehdotus neuvoston direktiiviksi terveyttä koskevista vaatimuksista elävien simpukoiden tuotannossa ja saattamisessa markkinoille annetun direktiivin 91/492/ETY liitteen muuttamisesta (1) (97/C 335/08) (ETA:n kannalta merkityksellinen teksti) KOM(96) 506 lopull. (Komission esittämä 18 päivänä lokakuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY (2) ja erityisesti sen 11 artiklan, ottaa huomioon komission ehdotuksen, sekä katsoo, että direktiivin 91/492/ETY liitteessä olevassa V luvussa vahvistetaan sallitut enimmäispitoisuudet kahden kansanterveydelle vaarallisen merellisen toksiinityypin osalta, tieteelliset todisteet osoittavat, että simpukoiden tuotantoalueella esiintyy uusi merellinen toksiini, "Amnesic Shellfish Poisoning" (ASP), joka voi vaarantaa kuluttajien terveyden, direktiivin 91/492/ETY liitteessä olevassa V luvussa tarkoitettuja eläviä simpukoita koskevia kansanterveysmääräyksiä on mukautettava tämän uuden merellisen toksiinin huomioon ottamiseksi, ja on tärkeää vahvistaa tälle uudelle merelliselle toksiinille sellainen sallittu enimmäismäärä, joka mahdollistaa kansanterveyden suojan, ON ANTANUT TÄMÄN DIREKTIIVIN: 1 artikla Muutetaan direktiivin 91/492/ETY liite seuraavasti: Lisätään V lukuun seuraava 7 a kohta: "7 a Simpukoiden syötävissä osissa (koko ruumis tai mikä tahansa erikseen syötävä osa) olevan Amnesic Shellfish Poisoning (ASP) -toksiinin kokonaispitoisuus ei saa ylittää 20 mikrogrammaa domoiinihappoa grammaa kohti HPLC:llä määritettynä." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 1997. Niiden on ilmoitettava tästä komissiolle. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL L 268, 24.9.1991, s. 1.
Ehdotus neuvoston asetukseksi (EY) oliiviöljyalan erityistoimenpiteistä annetun asetuksen (ETY) N:o 2262/84 muuttamisesta /* KOM/96/0571 lopull. - CNS 96/0275 */



Virallinen lehti nro C 378 , 13/12/1996 s. 0016



Ehdotus neuvoston asetukseksi (EY) oliiviöljyalan erityistoimenpiteistä annetun asetuksen (ETY) N:o 2262/84 muuttamisesta (96/C 378/07) KOM(96) 571 lopull. - 96/0275(CNS) (Komission esittämä 13 päivänä marraskuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että oliiviöljyalan erityistoimenpiteistä annetun asetuksen (ETY) N:o 2262/84 (1), sellaisena kuin se on viimeksi muutettuna asetuksella (ETY) N:o 593/92 (2), 1 artiklan 5 kohdan mukaan neuvosto vahvistaa määräenemmistöllä komission ehdotuksesta ennen 1 päivää tammikuuta 1997 toimielinten tosiasiallisten menojen rahoitusmenetelmän markkinointivuodesta 1997/1998, ja toimielinten on suoritettava niille tavanomaisesti kuuluvat tehtävät markkinointivuoden 1997/1998 aikana; tämän vuoksi olisi säädettävä yhteisön osallistumisesta toimielinten menoihin kyseisen jakson osalta, jotta voidaan varmistaa toimielinten tehokas ja säännöllinen toiminta asetuksessa (ETY) N:o 2262/84 säädetyn taloudellisen riippumattomuuden mukaisesti, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2262/84 1 artiklan 5 kohdan kaksi viimeistä alakohtaa seuraavasti: "Toimielinten tosiasialliset menot katetaan markkinointivuonna 1997/1998 Euroopan yhteisöjen yleisestä talousarviosta 50-prosenttisesti. Komissio selvittää ennen 1 päivää lokakuuta 1997, onko tarpeen ylläpitää yhteisön osallistuminen toimielinten menoihin, ja esittää tarvittaessa ehdotuksen neuvostolle. Neuvosto päättää perustamissopimuksen 43 artiklan 2 kohdassa määrättyä menettelyä noudattaen ennen 1 päivää tammikuuta 1998 kyseisten menojen mahdollisesta rahoituksesta." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 208, 3.8.1984, s. 12 (2) EYVL N:o L 64, 10.3.1992, s. 1
/* KOM/96/0599 lopull. - CNS 96/0029 */ Muutettu Euroopan parlamentin ja neuvoston direktiiviksi vasikoiden suojelun vähimmäisvaatimuksista annetun direktiivin 91/629/ETY muuttamisesta



Virallinen lehti nro C 095 , 24/03/1997 s. 0001



Muutettu ehdotus Euroopan parlamentin ja neuvoston direktiiviksi vasikoiden suojelun vähimmäisvaatimuksista annetun direktiivin 91/629/ETY (1) muuttamisesta (97/C 95/01) KOM(96) 599 lopull. - 96/0029(CNS) (Komission EY:n perustamissopimuksen 189 a artiklan 2 kohdan nojalla esittämä 22 päivänä marraskuuta 1996) Komissio esitti edellä mainitun ehdotuksen neuvostolle 24 päivänä tammikuuta 1996. Muutetaan Euroopan parlamentin istunnossaan 20 päivänä syyskuuta 1996 antaman lausunnon vuoksi alkuperäinen ehdotus seuraavasti: - Lisätään seuraava johdanto-osan kappale: "sopimuksen Euroopan unionista päätösasiakirjassa liitteenä olevassa julistuksessa (N:o 24) kehotetaan Euroopan yhteisön toimielimiä ja jäsenvaltioita ottamaan täysimääräisesti huomioon yhteisön lainsäädännön laatimisen yhteydessä eläinten hyvinvoinnin vaatimukset," - Lisätään 1 artiklan 1 kohtaan uusi kohta: "3a. Vasikoiden yksittäiskarsinoissa (lukuun ottamatta sairaiden eläinten eristämiseen tarkoitettuja) ei saa olla umpinaisia seiniä, vaan seinissä on oltava aukkoja, jotka sallivat suoran näkö- ja kosketusyhteyden vasikoiden välillä." (1) EYVL N:o C 85, 22.3.1996, s. 19.
Ehdotus neuvoston asetukseksi (EY) tuottajien tuloihin tai naudanliha-alaan kohdistuvaa suoraa tukea koskevista lisätoimenpiteistä /* KOM/96/0606 lopull. - CNS 96/0286 */



Virallinen lehti nro C 007 , 10/01/1997 s. 0014



Ehdotus neuvoston asetukseksi (EY) tuottajien tuloihin tai naudanliha-alaan kohdistuvaa suoraa tukea koskevista lisätoimenpiteistä (97/C 7/05) KOM(96) 606 lopull. - 96/0286(CNS) (Komission esittämä 26 päivänä marraskuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että naudanliha-alan jouduttua jatkuviin vakaviin vaikeuksiin BSE:n kuluttajissa herättämän huolestuksen vuoksi sekä neuvoston asetuksessa (EY) N:o 1357/96 (1) säädettyjen tuottajien tulotukea koskevien toimenpiteiden täydennyksenä tuottajien tuloihin tai naudanliha-alaan kohdistuvaa suoraa tukea koskevat lisätoimenpiteet ovat tarpeen, kaikkien jäsenvaltioiden käytettävissä olevan tuottajien tuloihin tai naudanliha-alaan kohdistuvan suoran tuen määrä jaetaan sellaisen jakoperusteen mukaan, jossa otetaan erityisesti huomioon jokaisen jäsenvaltion nautakarjan määrä; jäsenvaltioiden on jaettava käytettävissä oleva kokonaismäärä puolueettomien perusteiden mukaisesti, ja niiden on vältettävä markkinoiden vääristymistä, ja talousarviosta johtuvista syistä yhteisö rahoittaa jäsenvaltioille tuottajien tuloihin tai naudanliha-alaan kohdistuvan suoran tuen maksuista aiheutuvat menot ainoastaan jos jäsenvaltiot toteuttavat maksut tietyssä määräajassa, ON ANTANUT TÄMÄN ASETUKSEN: 1 artikla Jäsenvaltioiden on käytettävä liitteessä I vahvistetut määrät lisämaksuihin puolueettomien perusteiden mukaisesti tukeakseen tuottajien tuloja tai naudanlihamarkkinoita alueellaan edellyttäen, että nämä maksut eivät vääristä markkinoita. 2 artikla 1. Tämän asetuksen 1 artiklassa käyttöön otettuja toimenpiteitä pidetään maatalousmarkkinoiden vakauttamiseen tähtäävinä interventiotoimenpiteinä neuvoston asetuksen (ETY) N:o 729/70 (2). 2. Yhteisö rahoittaa 1 artiklassa tarkoitetuista maksuista jäsenvaltioille aiheutuvat menot ainoastaan, jos jäsenvaltiot toteuttavat maksut viimeistään 15 päivänä lokakuuta 1997. 3 artikla Sovellettava muuntokurssi on 1 päivänä joulukuuta 1996 voimassa oleva maatalouden muuntokurssi. 4 artikla Tämän asetuksen soveltamista koskevat yksityiskohtaiset erityissäännöt annetaan neuvoston asetuksen (ETY) N:o 805/68 (3) 27 artiklassa säädettyä menettelyä noudattaen. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä ei sovelleta ennen päivää, jona Euroopan yhteisöjen yleinen talousarvio varainhoitovuodelle 1997 hyväksytään lopullisesti. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 175, 13.7.1996, s. 9 (2) EYVL N:o L 94, 28.4.1970, s. 13 (3) EYVL N:o L 148, 28.6.1968, s. 24 LIITE >TAULUKON PAIKKA>
Ehdotus neuvoston asetukseksi (EY) maatalouden rakenteiden tehokkuuden parantamisesta annetun asetuksen (ETY) N:o 2328/91 muuttamisesta /* KOM/96/0614 lopull. - CNS 96/0288 */



Virallinen lehti nro C 008 , 11/01/1997 s. 0008



Ehdotus neuvoston asetukseksi (EY) maatalouden rakenteiden tehokkuuden parantamisesta annetun asetuksen (ETY) N:o 2328/91 muuttamisesta (97/C 8/07) KOM(96) 614 lopull. - 96/0288(CNS) (Komission esittämä 29 päivänä marraskuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että asetuksessa (ETY) N:o 2328/91 (1) säädetyn tasaushyvityksen soveltamisesta Portugalin epäsuotuisilla alueilla on annettu erityisiä säännöksiä; tämän maan maatalouden rakenteen tilanne huomioon ottaen on perusteltua jatkaa tarkoituksenmukaisessa muodossa tiettyjen sellaisten säännösten soveltamista, joilla on tarkoitus parantaa tätä tilannetta, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2328/91 37 artikla seuraavasti: "Manner-Portugalissa voidaan myöntää 31 päivään joulukuuta 1997 asti 17 artiklassa tarkoitettua tasaushyvitystä maanvijelijöille, jotka viljelevät vähintään yhden hehtaarin kokoista viljelyalaa." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 218, 6.8.1991, s. 1, asetus sellaisena kuin se on viimeksi muutettuna asetuksella (EY) N:o 2387/95 (EYVL N:o L 244, 12.10.1995, s. 50).
Ehdotus neuvoston asetukseksi (EY) Luoteis-Atlantin kalastusjärjestön vahvistamien tiettyjen valvontatoimenpiteiden soveltamista koskevista yksityiskohtaisista säännöistä annetun asetuksen (ETY) N:o 189/92 muuttamisesta /* KOM/96/0684 lopull. - CNS 96/0309 */



Virallinen lehti nro C 025 , 25/01/1997 s. 0011



Ehdotus neuvoston asetukseksi (EY) Luoteis-Atlantin kalastusjärjestön vahvistamien tiettyjen valvontatoimenpiteiden soveltamista koskevista yksityiskohtaisista säännöistä annetun asetuksen (ETY) N:o 189/92 muuttamisesta (97/C 25/07) (ETA:n kannalta merkityksellinen teksti) KOM(96) 684 lopull. - 96/0309(CNS) (Komission esittämä 13 päivänä joulukuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Luoteis-Atlantin kalastusjärjestön vahvistamien tiettyjen valvontatoimenpiteiden soveltamista koskevista yksityiskohtaisista säännöistä 27 päivänä tammikuuta 1992 annetussa neuvoston asetuksessa (ETY) N:o 189/92 (1) vaaditaan yhteisön kalastusaluksia antamaan komissiolle sekä samanaikaisesti niiden kansallisille toimivaltaisille viranomaisille tiedoksi tietyt niiden toimintaa NAFO:n sääntelyalueella koskevat tiedot, NAFO:n kalastuskomissio antoi 13 päivänä syyskuuta 1996 suosituksen tarkastusjärjestelmän muuttamisesta, NAFO-yleissopimuksen XI artiklan mukaisesti suosituksesta on tullut yhteisössä sitova 13 päivästä marraskuuta 1996, ja sen vuoksi on tarpeen muuttaa asetusta (ETY) N:o 189/92 yhteisön kalastusalusten velvoittamiseksi noudattamaan kyseistä uutta toimenpidettä, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 189/92 liitteessä olevaan 1.1. kohtaan seuraava luetelmakohta: "-kohdelajit". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 21, 30.1.1992, s. 4.
Ehdotus neuvoston päätökseksi sopimuksen tekemisestä Euroopan yhteisön sekä Tsekin tasavallan, Puolan tasavallan ja Slovakian tasavallan välillä sisävesillä tapahtuvan tavara- ja henkilöliikenteen edellytyksistä /* KOM/96/0634 lopull. - CNS 96/0301 */



Virallinen lehti nro C 068 , 05/03/1997 s. 0011



Ehdotus neuvoston päätökseksi sopimuksen tekemisestä Euroopan yhteisön sekä T Osekin tasavallan, Puolan tasavallan ja Slovakian tasavallan välillä sisävesillä tapahtuvan tavara- ja henkilöliikenteen edellytyksistä (97/C 68/08) KOM(96) 634 lopull. - 96/0301(CNS) (Komission esittämä 13 päivänä joulukuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että sopimus sisävesillä tapahtuvan tavara- ja henkilöliikenteen edellytyksistä Euroopan yhteisön sekä T Osekin tasavallan, Puolan tasavallan ja Slovakian tasavallan välillä on tehtävä, ON PÄÄTTÄNYT SEURAAVAA: 1 artikla Sopimus sisävesillä tapahtuvan tavara- ja henkilöliikenteen edellytyksistä Euroopan yhteisön sekä T Osekin tasavallan, Puolan tasavallan ja Slovakian tasavallan välillä, sen liitteenä olevat pöytäkirjat ja siihen liittyvät julistukset hyväksytään Euroopan yhteisön puolesta. Sopimusteksti ja sen liitteenä olevat pöytäkirjat ovat tämän päätöksen liitteinä. 2 artikla Neuvoston puheenjohtaja tallettaa yhteisön puolesta sopimuksen 24 artiklassa tarkoitetun hyväksymisasiakirjan.
/* KOM/96/0715 lopull. - CNS 97/0014 */ Ehdotus neuvoston direktiiviksi rehuissa olevien entsyymien, mikro-organismien ja niistä saatavien valmisteiden käytöstä ja kaupan pitämisestä annetun direktiivin 93/113/EY muuttamisesta



Virallinen lehti nro C 095 , 24/03/1997 s. 0030



Ehdotus neuvoston direktiiviksi rehuissa olevien entsyymien, mikro-organismien ja niistä saatavien valmisteiden käytöstä ja kaupan pitämisestä annetun direktiivin 93/113/EY muuttamisesta (97/C 95/04) (ETA:n kannalta merkityksellinen teksti) KOM(96) 715 lopull. - 97/0014(CNS) (Komission esittämä 9 päivänä tammikuuta) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission lausunnon, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että rehujen lisäaineista 23 päivänä marraskuuta 1970 annetussa neuvoston direktiivissä 70/524/ETY (1), sellaisena kuin se on viimeksi muutettuna komission direktiivillä 96/66/EY (2), vahvistetaan lisäaineiden hyväksyttävyyttä ja käyttöä koskevat periaatteet, rehuissa olevien entsyymien, mikro-organismien ja niistä saatavien valmisteiden käytöstä ja kaupan pitämisestä 14 päivänä joulukuuta 1993 annetussa neuvoston direktiivissä 93/113/EY (3) annetaan jäsenvaltioille lupa sallia väliaikaisesti kyseisten tuotteiden käyttö ja kaupan pito sillä edellytyksellä, etteivät ne saatavilla olevan tieteellisen tiedon perusteella vaaranna ihmisten ja eläinten terveyttä, direktiivin 93/113/EY säännösten mukaan komissio tekee ennen 1 päivää tammikuuta 1997 ratkaisun jäsenvalioiden sille ennen 1 päivää tammikuuta 1996 toimittamista asiakirjoista yhteisön hyväksynnän saamiseksi direktiivin 70/524/ETY mukaisesti, ja jäsenvaltioiden esittämien asiakirjojen huomattava määrä estää perustellun ratkaisun tekemisen kaikista lupahakemuksista ennen 31 päivää joulukuuta 1996; päivämäärää, jota ennen ratkaisu on tehtävä, olisi siirrettävä, jotta komissiolla ja jäsenvaltiolla on tarpeeksi aikaa tutkia tarkoin niille toimitetut asiakirjat, ON ANTANUT TÄMÄN DIREKTIIVIN: 1 artikla Korvataan direktiivin 93/113/EY 5 artiklassa päivämäärä "1 päivää tammikuuta 1997" päivämäärällä "1 päivää tammikuuta 1998". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä direktiivi on osoitettu kaikille jäsenvaltioille. (1) EYVL N:o L 270, 14.12.1970, s. 1. (2) EYVL N:o L 272, 25.10.1996, s. 32. (3) EYVL N:o L 334, 31.12.1993, s. 17.
Ehdotus neuvoston asetukseksi (EY) lopullista viininviljelyaloista luopumista koskevan palkkion myöntämisestä viinivuosiksi 1988/1989-1997/1998 annetun asetuksen (ETY) N:o 1442/88 muuttamisesta /* KOM/96/0706 lopull. - CNS 97/0009 */



Virallinen lehti nro C 095 , 24/03/1997 s. 0029



Ehdotus neuvoston asetukseksi (EY) lopullista viininviljelyaloista luopumista koskevan palkkion myöntämisestä viinivuosiksi 1988/89 - 1997/98 annetun asetuksen (ETY N:o 1442/88 muuttamisesta (97/C 95/03) KOM(96) 706 lopull. - 97/0009(CNS) (Komission esittämä 9 päivänä tammikuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että lopullista viininviljelyaloista luopumista koskevan palkkion myöntämisestä viinivuosiksi 1988/89 - 1995/96 24 päivänä toukokuuta 1988 annetun neuvoston asetuksen (ETY) N:o 1442/88 (1), sellaisena kuin se on viimeksi muutettuna asetuksella (EY) N:o 1595/96 (2), soveltamisesta saatu kokemus osoittaa, että säädetty kiinteä määrä ei mahdollista Charentesin alueella luopumista sellaisista viininviljelyaloista, joilla on korkein tuotos; juuri näistä viljelyaloista luopumisella voitaisiin helpommin saavuttaa toivottu tasapaino, minkä vuoksi ei enää ole tarkoituksenmukaista pitää voimassa tätä kiinteään määrään perustuvaa järjestelyä, ja mainitun asetuksen 1 artiklan 1 kohdan toisen ja kolmannen alakohdan mukaan jäsenvaltioiden on ennen toimenpiteen soveltamista nimettävä alueet, joilla toimivat viljelijät voivat saada lopullista viininviljelyaloista luopumista koskevan palkkion; nimeämisestä on aiheutunut viivästys, jonka vuoksi toimenpidettä ei mahdollisesti voida soveltaa viinivuonna 1996/1997; tämän vuoksi on syytä pidentää määräaikaa, joka on vahvistettu edunsaajien jäsenvalioiden nimeämille viranomaisille tekemien palkkion myöntämistä koskevien hakemusten jättämiselle, ON ANTANUT TÄMÄN ASETUKSEN: 1 artikla 1. Poistetaan asetuksen (ETY) N:o 1442/88 2 artiklan 1 kohdan d kohta. 2. Lisätään asetuksen (ETY) N:o 1442/88 4 artiklan 1 kohdan ensimmäisen alakohdan jälkeen alakohta seuraavasti: "Markkinointivuonna 1996/1997 edunsaajien jäsenvalioiden nimeämille viranomaisille tekemien palkkion myöntämistä koskevien hakemusten 31 päiväksi joulukuuta 1996 vahvistettu viimeinen jättöpäivä siirretään kuitenkin 31 päiväksi tammikuuta 1997." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 132, 28.5.1988, s. 3. (2) EYVL N:o L 206, 16.8.1996, s. 36.